गहलोत को पहनाई 51 किलो की माला
राजपूतसमाज के प्रतिनिधि मंडल ने पूर्व मुख्यमंत्री अशोक गहलोत को 51 किलो की फूलमाला पहनाकर स्वागत किया और कई राजपूत समाज के युवा कार्यकर्ताओं ने कांग्रेस की सदस्यता ग्रहण की। इस मौके पर रिड़मल सिंह दांता, पहाड़ सिंह तिबनियार,उप प्रधान मगर सिंह खारा,गणपत सिंह मोकलसर,सरपंच मान सिंह दुधोडा, तन सिंह महाबार, पंचायत समिति सदस्य नेपाल सिंह तिबनियार ,भोम सिंह बलाई ,तनवीर सिंह फोगेरा, रूप सिंह माडपुरा ,पंचायत समिति सदस्य श्रवण सिंह,हमीर सिंह,खंगार सिंह,धन सिंह,वीपी सिंह आगोर,महेंद्र सिंह आगोर,गणपत सिंह ताणु ,सवाई सिंह चुली, हड़वंत सिंह ,जय सिंह,युवराज सिंह,देरावर सिंह समेत कई लोग मौजूद थे।
पूर्व मुख्यमंत्री अशोक गहलोत के खारा पहुंचने पर ग्रामीणों ने स्वागत किया। गहलोत ने कहा कि रिफाइनरी बाड़मेर में ही लगनी चाहिए। रिफाइनरी बाड़मेर के लोगों का हक है जो उन्हें मिलना ही चाहिए। इस मौके पर उप प्रधान मगरसिंह खारा,गंगाला सरपंच नाथुराम जागिड़, रिड़मलसिंह दांता, तानु सरपंच मानसिंह भाटी, पहाड़सिंह समेत कई लोग मौजूद थे।
शिव|रिफाइनरी बचाओकार्यक्रम में शिव में जन सभा को संबोधित करते हुए पूर्व मुख्यमंत्री अशोक गहलोत ने कहा की भाजपा सरकार के कार्यकाल में आवास योजना,ऋण माफ़ योजना, मेट्रो रेलवे, सोलर ऊर्जा,योजनाओं सहित तमाम योजनाएं ठप है। जिससे आम जनता त्रस्त है। आम जनता को वोट का अधिकार कांग्रेस ने दिया उनके साथ धोखा करना हमारे फितरत में नहीं है। पूर्व मंत्री अमीन खान,पूर्व सांसद हरीश चौधरी,जिला प्रमुख प्रियंका मेघवाल,सागर भाई राईका, सुनील परिहार,बाड़मेर विधायक मेवाराम जैन,गोपा राम मेघवाल,भोम सिंह बलाई ने विचार व्यक्त किए।
51 किलो की माला पहनाई.यूथ कांग्रेस के कार्यकर्ताओं ने पूर्व मुख्य मंत्री को 51 किलो की फूल माला पहनाकर स्वागत किया
मौके पर जिला अध्यक्ष फतेह खान,पूर्व प्रधान गंगा सिंह,शिव सरपंच सुगनी देवी, मण्डल अध्य्क्ष बचू खान,कमल सिंह राजपुरोहित, ,मनोहर सिंह कोटड़ा, कांग्रेस ब्लॉक प्रवक्ता देरावर सिंह कोटड़ा,परमानंद माली समेत कई लोग मौजूद थे।
पूर्व कांग्रेस जिलाध्यक्ष के घर गए
पूर्वसीएम अशोक गहलोत रविवार सुबह 9 बजे पूर्व कांग्रेस जिलाध्यक्ष हाजी उस्मान के निधन पर सांत्वना देने उनके गंगाला स्थित घर पहुंचे। कांग्रेस नेताओं के साथ गहलोत ने परिजनों को सांत्वना प्रकट की।
चौधरी जैन की तारीफ
गहलोतने सभा को संबोधित करते हुए कहा हरीश चौधरी को आप लोग सांसद चुनकर भेजते तो रिफाइनरी को लेकर आज संघर्ष करने की नौबत नहीं आती। चौधरी यह मुद्दा संसद में उठाते और प्रधानमंत्री मोदी तुरंत निर्णय कर लेते। बाड़मेर लिफ्ट केनाल परियोजना का पानी बाड़मेर पहुंचने का सबसे ज्यादा फायदा विधायक जैन को हुआ।
ड्रोन का था खतरा, इसलिए लगाई धारा144
गहलोतने वसुंधराराजे की तीन दिवसीय बाड़मेर यात्रा का उल्लेख करते हुए कहा कि सीएम के बाड़मेर प्रवास के दौरान धारा 144 लगाई गई। उन्हें आखिरी किससे डर था, ऐसा तो कुछ भी सामने नहीं आया। लेकिन जासूसी की आशंका के चलते ड्रोन का खतरा होने की वजह से यह कदम उठाया गया।
जनताके सेवक नहीं ठेकेदार है...
पचपदराके पूर्व विधायक मदन प्रजापत ने सांसद कर्नल सोनाराम चौधरी पर कटाक्ष करते हुए कहा कि बाड़मेर-जैसलमेर की जनता ने उन्हें जनता की सेवा के लिए वोट दिए। लेकिन वे तो डोडा पोस्त की ठेकेदारी कर रहे हैं। बंधाणियों को पांच सौ रुपए किलो मिलने वाला डोडा पोस्त के दो से ढ़ाई हजार रुपए वसूले जा रहे हैं।
रिफाइनरी का हक हासिल करने का संकल्प लिया
संबोधनमें पूर्व मुख्यमंत्री गहलोत ने चेतावनी भरे शब्दों में कहा कि लोकतंत्र में हार-जीत होती रहती है। हम घबराने वाले नहीं हैं बल्कि विपक्ष की भूमिका निभाकर सरकार की जनविरोधी नीतियों का सड़क से लेकर संसद तक विरोध करेंगे। यह बाड़मेर की जनता है कुछ भी कर सकती है। इस आंदोलन में संघर्ष की जरूरत है। सब मिलकर रिफाइनरी के हक को हासिल करने का संकल्प पूरा करेंगे।
कितरा काम करया बेटी रा बापा
कांग्रेसशासन में हुए कामों का लेखा-जोखा प्रस्तुत करते हुए गहलोत ने कहा कि निशुल्क दवा, जांच, पेंशन, खाद्य सुरक्षा, मकान समेत अनेक योजनाएं लागू की गई। जिसका सीधा फायदा आमजन को हुआ। पांच साल में विकास के नए आयाम स्थापित करने के बावजूद चुनाव में आप लोगों ने साथ नहीं दिया। बेटी रा बापा इतरा काम करण रौ फायदा कोनी दीनो।
सांत्वना देने नहीं गई वसुंधरा
बाड़मेरशहर में गैस सिलेंडर से हुए हादसे में सोनी समाज के पांच लोगों की मौत के बाद सीएम वसुंधराराजे के सांत्वना देने नहीं जाने पर अफसोस जताते हुए गहलोत ने कहा कि हादसे में परिवार खुले आसमां तले गए। एक साथ पांच चिराग बुझ गए। दु:ख की घड़ी में वसुंधराराजे तीन दिवसीय बाड़मेर यात्रा के दौरान उनके घर नहीं गई। पचास हजार रुपए की सहायता देकर इतिश्री की गई।
कर्नल की बोलती क्यूं हुई बंद
गहलोतने बाड़मेर-जैसलमेर सांसद कर्नल सोनाराम चौधरी का नाम लिए बिना कहा कि कांग्रेस शासन में उन्हें मेरा नाम लिए बिना नींद नहीं आती थी। आज उनकी बोलती बंद क्यूं हो गई है। अब उन्हें संसद में बोलने से कौन रोक रहा है। रिफाइनरी के मुद्दे पर मौन धारण कर लिया है। वह आदमी संसद में लाइफ लाइन के लिए एक शब्द नहीं बोल रहा है।
चिंचड़ियों की जाल के पास गैस सिलेंडर फटने से हुए हादसे के पीड़ित परिवारों के घर पहुंचकर पूर्व सीएम गहलोत ने सांत्वना दी। गहलोत ने मृतकों के परिजनों को ढांढस बंधाते हुए मदद का आश्वासन दिया। इस दौरान परिजनों ने बताया कि हादसे में पांच लोग अकाल मौत के शिकार हुए। मकान ध्वस्त होने के बाद बेघर हो गए। लेकिन सरकार की और से पचास-पचास हजार रुपए की सहायता दी गई।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva